Diari Oficial de la Generalitat Valenciana


Sumari del DOGV 2714, del 22-03-1996 (1996/837713)

RESOLUCIÓ de 26 de febrer de 1996, de la Direcció General d'Indústria i Energia, per la qual s'autoritza i aprova el Projecte d'Ampliació de la Subestació Transformadora de 400/220/132/33/11 kV a l'Eliana (València).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2714

Data del DOGV
:   22-03-1996

Secció del DOGV
:   ALTRES DISPOSICIONS

Número del document
:   1996/837713


Data del document
:   26-02-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 26 de febrer de 1996, de la Direcció General d'Indústria i Energia, per la qual s'autoritza i aprova el Projecte d'Ampliació de la Subestació Transformadora de 400/220/132/33/11 kV a l'Eliana (València).   
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'autorització i aprovació del Projecte d'Ampliació de la Subestació Transformadora de 400/220/132/33/11 kV a l'Eliana (València).  
Atés que la sol·licitud d'autorització indicada ha seguit la tramitació establida en el Decret 2617/1966, de 20 d'octubre, sobre autorització d'instal·lacions elèctriques, i en el Decret 2619/1966, d'aquesta mateixa data, sobre expropiació forçosa en matèria d'instal·lacions elèctriques.  
Atés que no s'han presentat al·legacions durant la fase d'informació pública a la qual es va sotmetre el projecte tècnic.  
Atés que la finalitat que es persegueix amb l'establiment de la subestació és la millora del subministrament d'energia elèctrica a la zona.  
Vist l'informe favorable que ha emés l'òrgan instructor de l'expedient de data 24.01.96.  
Aquesta direcció general resol:  
Primer  
Autoritzar a Iberdrola, SA l'ampliació de la subestació transformadora de 400/220/132/33/11 kV a l'Eliana (València), carretera. de València a Llíria, paratge Pla de la Paella, les principals característiques de la qual són les següents:  
Sistema de 400 kV :  
- Muntatge d'un seccionador tripolar, equipat amb ganivetes de presa de terra, tres divisors capacitius, tres autovàlvules i un AT-5.  
- Instal·lació d'un transformador de 400/450/100 MVA, de relació 400 ñ 10 %/138/33 kV.  
Sistema de 132 kV:  
- Substitució de l'actual embarrat principal, dúplex, de 132 kV, amb capacitat per a 1.250 A, realitzat amb cable de coure de 32,8 mm de diàmetre i tibat entre pòrtics, per un altre rígid de tub de Al de 159/136 mm de diàmetre, sustentat per columnes d'aïlladors sobre suport i previst per a una intensitat de 3.000 A.  
- Substitució dels actuals embarrats transversals, realitzats amb cable de coure de 25,5 mm de diàmetre per uns altres d'aliatge de Al tipus D-400, de 381,4 mm2 de secció, així com els actuals aïlladors de suport tipus SC-60, per uns altres del tipus C8-650.  
- Els embarrats transversals de les posicions ampliades seran realitzats amb tub d'alumini de 80/64 mm de diàmetre, sustentats per columnes d'aïlladors de suport tipus C4-650 i pel mateix aparellatge.  
- Ampliació del sistema de 132 kV en tres posicions, dues de línia i per al AT-5, costat 132 kV. A causa de la disposició de les entrades de línia, les dues noves L/ Vilamarxant 1 i 2 ocuparan les posicions de les actuals L/ Beniferri 1 i 2. Aquestes dues últimes línies es connectaran a les dues posicions de la nova instal·lació.  
- Es desmuntarà l'actual posició d'acoblament, que se substitueix per la que s'instal·la a la zona ampliada, amb nou aparellatge.  
- Es traslladaran els actuals transformadors de tensió de barres als extrems lliures de l'embarrat doble.  
- S'instal·larà una nova caseta de relés de protecció i equip rectificador-bateria de c.c., amb unes dimensions interiors de 7,70x5,20 m, denominada CR-2.  
D'altres reformes:  
- A la caseta de relés existent CR-1 de 132 kV, s'instal·larà l'armari de la protecció diferencial de barres.  
- A l'edifici principal, on es troba el quadre de comandament i control del centre, s'instal·larà el nou plafó de proteccions del AT-5, costat de 400 kV.  
- Per al comandament i control dels nous circuits de 132 kV, s'utilitzaran dos dels plafons existents.  
- S'ampliarà l'equip de reposició automàtica de servei (ERAS) amb un nou armari, que s'instal·larà a l'edifici principal, al costat del que hi ha.  
Segon  
Aprovar el projecte d'execució, sotmetent-lo a les següents condicions :  
1. Les obres s'hauran de realitzar d'acord amb el projecte presentat.  
2. El termini de posada en marxa serà de 6 mesos comptadors a partir de la notificació d'aquesta resolució.  
3. El titular donarà compte de l'acabament de les obres al Servei Territorial d'Indústria i Energia de València als efectes del reconeixement definitiu i l'extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions imposades en aquestes.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Indústria i Comerç en el termini d'un mes, comptador a partir del dia de la notificació d'aquesta, de conformitat amb el que disposa l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de febrer de 1996.- El director general d'Indústria i Energia: José Luis Ramírez Sorribes.